CELEX: 32011D0192
Language: et
Date: 2011-03-28 00:00:00
Title: 2011/192/EL: Komisjoni otsus, 28. märts 2011 , mille kohaselt ELi rahastamine ei kata teatavaid kulutusi, mida Ungari on 2004. aastal teinud põllumajanduse ja maaelu arendamise ühinemiseelse programmi (SAPARD) raames (teatavaks tehtud numbri K(2011) 1738 all)

29.3.2011   
            
            
               ET
            
            
               Euroopa Liidu Teataja
            
            
               L 81/14
            
         KOMISJONI OTSUS,
   28. märts 2011,
   mille kohaselt ELi rahastamine ei kata teatavaid kulutusi, mida Ungari on 2004. aastal teinud põllumajanduse ja maaelu arendamise ühinemiseelse programmi (SAPARD) raames
   (teatavaks tehtud numbri K(2011) 1738 all)
   (Ainult ungarikeelne tekst on autentne)
   (2011/192/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 21. juuni 1999. aasta määrust (EÜ) nr 1268/1999 ühenduse toetuse kohta ühinemiseelsetele meetmetele põllumajanduse ja maaelu arendamiseks Kesk- ja Ida-Euroopa kandidaatriikides ühinemiseelsel perioodil (1),
   võttes arvesse komisjoni 7. juuni 2000. aasta määrust (EÜ) nr 2222/2000, millega sätestatakse rahastamiseeskirjad nõukogu määruse (EÜ) nr 1268/1999 (ühenduse toetuse kohta ühinemiseelsetele meetmetele põllumajanduse ja maaelu arendamiseks Kesk- ja Ida-Euroopa taotlejariikides ühinemiseelsel perioodil) kohaldamiseks, (2) eriti selle artiklit 14,
   võttes arvesse Euroopa Ühenduse nimel tegutseva Euroopa Komisjoni ja Ungari vahel 15. juunil 2001. aastal sõlmitud mitmeaastast rahastamislepingut, eelkõige selle lisa A jaotise artiklit 12,
   olles konsulteerinud põllumajandusfondide komiteega
   ning arvestades järgmist:
   
               (1)
            
            
               Komisjoni määrusega (EÜ) nr 1419/2004 (3) on ette nähtud Euroopa Liitu esindava Euroopa Komisjoni ning Tšehhi Vabariigi, Eesti, Ungari, Läti, Leedu, Poola, Slovakkia ja Sloveenia vahel sõlmitud mitmeaastaste rahastamislepingute ja aastaste rahastamislepingute kohaldamise jätkamine ning teatavad erandid mitmeaastastest rahastamislepingutest ning nõukogu määrusest (EÜ) nr 1266/1999 (4) ja määrusest (EÜ) nr 2222/2000.
            
         
               (2)
            
            
               Komisjoni määruses (EÜ) nr 447/2004 (5) on sätestatud eeskirjad, et hõlbustada üleminekut määruse (EÜ) nr 1268/1999 kohaselt toetuselt nõukogu määrustega (EÜ) nr 1257/1999 (6) ja (EÜ) nr 1260/1999 (7) Tšehhi Vabariigile, Eestile, Lätile, Leedule, Ungarile, Poolale, Sloveeniale ja Slovakkiale ettenähtud toetusele, koostoimes määruse (EÜ) nr 1419/2004 I lisa punktis 1 osutatud mitmeaastaste rahastamislepingute ja mitmeaastase rahastamislepingu lisa A jaotise artikliga 12.
            
         
               (3)
            
            
               Komisjoni määruses (EÜ) nr 248/2007 (8) on sätestatud SAPARDi programmi alusel sõlmitud mitmeaastaseid rahastamislepinguid ja aastaseid rahastamislepinguid ning SAPARDilt maaelu arengule üleminekut käsitlevad meetmed koostoimes kõnealuse määruse III lisas osutatud mitmeaastaste rahastamislepingutega.
            
         
               (4)
            
            
               Vastavalt mitmeaastase rahastamislepingu (mis määruse (EÜ) nr 248/2007 kohaselt kehtib ka pärast Ungari ühinemist Euroopa Liiduga) lisa A jaotise artikli 12 lõikele 1 peab komisjon võtma vastu otsuse (edaspidi „vastavuskontrolli otsus”) selle kohta, milliseid kulutusi EL ei kaasrahasta, kui ta leiab, et kulutused ei ole tehtud kooskõlas kõnealuse lepinguga.
            
         
               (5)
            
            
               SAPARDi raamatupidamisarvestuse iga-aastase sertifitseerimisaruande järeldustes 2004. eelarveaasta kohta on märgitud, et SAPARDi asutus võib olla rikkunud mitmeaastase rahastamislepingu teatavaid sätteid. Sellega seoses algatas komisjon järelepärimise vastavalt mitmeaastase rahastamislepingu lisa A jaotise artiklile 12.
            
         
               (6)
            
            
               Mitmeaastase rahastamislepingu lisa A jaotise artikli 12 lõike 3 kohaselt kutsuti Ungari ametiasutused 8. novembril 2005. aastal osa võtma kahepoolsest arutelust, mille jooksul mõlemad osapooled püüdsid jõuda kokkuleppele võetavate meetmete ja rikkumise raskusastme hindamise suhtes.
            
         
               (7)
            
            
               Kahepoolse arutelu lõppedes oli komisjon endiselt arvamusel, et teatavad kulutused ei ole tehtud SAPARDi programmi reguleerivate eeskirjade kohaselt. Mõne 2003. ja 2004. eelarveaastal tehtud makse puhul on Ungari rikkunud mitmeaastase rahastamislepingu A jaotise artikli 8 lõikega 6 ette nähtud 3-kuulist tähtaega toetuse maksmiseks abisaajatele. Kõnealuse sätte kohaselt ei tohiks makse tegemiseks vajalike tõendavate dokumentide kättesaamise ja maksekorralduse väljaandmise vaheline ajavahemik ületada kolme kuud.
            
         
               (8)
            
            
               Mitmeaastase rahastamislepingu lisa A jaotise artikli 12 lõike 3 kolmanda lõigu ja F jaotise punkti 9 kohaselt algatasid Ungari ametiasutused 16. oktoobri 2009. aasta kirjaga lepitusmenetluse. Lepitusorgan toetas Ungari ametiasutuste esitatud põhjendusi ning käsitas neid erandliku olukorrana, et teha erand mitmeaastase rahastamislepingu A jaotise artikli 8 lõikes 6 sätestatud tähtajast toetuse maksmiseks abisaajatele.
            
         
               (9)
            
            
               Komisjon ei saanud Ungari ametiasutuste esitatud põhjendusi käsitada erandliku olukorrana, mis õigustaks mõnda erandit mitmeaastase rahastamislepingu A jaotise artikli 8 lõikest 6 ning pakkus vähendamise summaks 2 535 286 eurot.
            
         
               (10)
            
            
               Mitmeaastase lepingu lisa A jaotise artikli 12 lõike 7 kohaselt tuleb tagasinõutav summa teatada riiklikule eelarvevahendite käsutajale, kes peaks Ungari nimel tagama, et kõnealune summa krediteeritakse SAPARDi eurokontole kahe kuu jooksul alates otsuse vastuvõtmise kuupäevast. Võttes arvesse asjaolu, et SAPARDi programmi rakendamine on lõpetatud, nõutakse välja jäetud summa tagasi sissenõudekorraldusena,
            
         ON VASTU VÕTNUD KÄESOLEVA OTSUSE:
   Artikkel 1
   Ungari SAPARDi asutuse makstud summa 2 535 286 eurot on ELi rahastamisest välja jäetud, kuna alustehingud ei ole tehtud SAPARDi programmi reguleerivate eeskirjade kohaselt.
   Finantskorrektsiooni arvutamine on esitatud lisas.
   Artikkel 2
   Käesolev otsus on adresseeritud Ungari Vabariigile.
   
      Brüssel, 28. märts 2011
      
         
            Komisjoni nimel
         
         
            komisjoni liige
         
         Dacian CIOLOŞ
      
   
   
      (1)  EÜT L 161, 26.6.1999, lk 87.
   
      (2)  EÜT L 253, 7.10.2000, lk 5.
   
      (3)  ELT L 258, 5.8.2004, lk 11.
   
      (4)  EÜT L 161, 26.6.1999, lk 68.
   
      (5)  ELT L 72, 11.3.2004, lk 64.
   
      (6)  EÜT L 160, 26.6.1999, lk 80.
   
      (7)  EÜT L 161, 26.6.1999, lk 1.
   
      (8)  ELT L 69, 9.3.2007, lk 5.
   
      LISA
      
         TABEL VÄHENDAMISTE KOHTA
      
      
                  Hilinemine
               
               
                  Kogukulutused 2004. eelarveaastal
                  (eurodes)
               
               
                  4 % reservi kasutamine
               
               
                  Vähendatav summa
                  (eurodes)
               
               
                  Vähendamismäär
                  (%)
               
               
                  Vähendamise arvutamine
                  (eurodes)
               
            
                  0 kuud
               
               
                  32 367 673,72
               
               
                  Ei kohaldata
               
               
                  Ei kohaldata
               
               
                  0
               
               
                  0,00
               
            
                  Kuni 1 kuu
               
               
                  7 283 177,62
               
               
                  -1 294 706,95
               
               
                  5 988 470,67
               
               
                  10
               
               
                  598 847,07
               
            
                  Kuni 2 kuud
               
               
                  1 601 753,18
               
               
                  0,00
               
               
                  1 601 753,18
               
               
                  25
               
               
                  400 438,29
               
            
                  Kuni 3 kuud
               
               
                  601 262,42
               
               
                  0,00
               
               
                  601 262,42
               
               
                  45
               
               
                  270 568,09
               
            
                  Kuni 4 kuud
               
               
                  484 224,09
               
               
                  0,00
               
               
                  484 224,09
               
               
                  70
               
               
                  338 956,86
               
            
                  5 kuud ja rohkem
               
               
                  926 475,69
               
               
                  0,00
               
               
                  926 475,69
               
               
                  100
               
               
                  926 475,69
               
            
                  Kogusumma
               
               
                  43 264 566,71
               
               
                  -1 294 706,95
               
               
                  9 602 186,04
               
               
                   
               
               
                  2 535 286,00